[επι ιεραπολου τωι απολλωνι τωι ακτιωι --- του ---] [προ]μναμονος δε ευρυλοχου του αγησαρχου αστακηνου [συμπρομναμονων δε --- του ---] [αν]ακτοριεος φιλωνος του αρκου μεδιωνιου επαμιωνος [του --- γραμματεος] [δε τ]ας βουλας δεινωνος του δεινομαχου ματροπολιτα μηνος βο[υκατιου -----] [--] συναρχου μεδιωνιος επειδη διογενης διογενους περγαμηνος ενδαμησας εις τας πολ[εις] [τας] ακαρνανιας ταν τε ενδαμιαν και αναστροφαν εποησατο αξιως μεν αυτοσαυτου αξιως δε τας πατριδος εν τε τωι επιταδευματι ανεστραφη καλως και δικαιως εις παντα αυτοσαυτον επι[δι]δους απροφασιστως ομοιως δε και επι ξενας εμ μακεδονιαι τοις αποσταλεισι πρεσβευταις παρης και προσανεθετο τας χρειας τοις εις αρρωστιαν εμπεσουσιν ανευ μισθου δοκιμασιαν ποιουμενος [τας] αυτοσαυ[του ποτι το εθνος] αμων ευνοιας οθεν δεδοχθαι τα[ι βου]λαι και τοι κοινοι των ακαρνα[νων επαινεσαι διογενη διογε]νους περγαμηνον επι τε ται κατα [το επι]ταδευμα φιλοπονιαι και τε[χναι και ται αναστροφαι αν πεπ]οιηται καλως και ευσχημονως προξ[ενον δ]ε ειμεν διογενη διογενους [περγαμηνον και ευεργεταν ει]ς τομ παντα χρονον του κοινου των ακ[αρναν]ων και υπαρχειν αυτωι εν α[καρνανιαι ατελειαν και εντελει]αν και ασφαλειαν και ασυλιαν και πολεμ[ου και] ειρανας και γας και οικιας εν[κτησιν και τα αλλα φιλανθρ]ωπα παντα οσα και τοις [λοιποις] προξε[νοις κ]αι ευεργεταις του κοινου [των ακαρνανων υπαρχει]. επι ιεραπολου τωι απολλωνι τωι ακτιωι γαστρου του ανδρωνος οινιαδα προμναμονος δε των ακαρνανων φιλησιου του θρασωνος αλυζειου γραμματεος δε βουλας νικια του βαθυου κορονταιου εδοξε τωι κοινωι των ακαρνανων προξενον ειμεν και ευεργεταν των ακαρνανων τον παντα χρονον επιγενη πασιωνος κορκυραιον και αυτον και εκγονους και υπαρχειν αυτωι και ατελειαν και εντελειαν και ασφαλειαγ και ασυλιαν και πολεμου και ειρανας και γας και οικιας ενκτησιν και τα αλλα τιμια οσα και τοις λοιποις προξενοις των ακαρνανων υπαρχει.
Akarnania — Actium — mid-2nd c. BC
 mid-2nd c. BC